Document ID: /roh_data/filtered/swiss_laws_in_ROHinterleaved.jsonl.gz/8806

This text was translated from EN into Rumantsch Grischun.

Overhanging branches and roots encroaching beyond the boundary may be severed and kept by the neighbour if they are damaging his or her property and have not been removed within a reasonable time following his or her complaint in relation thereto. If a landowner tolerates branches overhanging cultivated or developed land, he or she is entitled to the fruit that grows on them. These provisions do not apply to adjoining parcels of woodland.

Mintgin po tschuncar e salvar per sasez la roma che sa stenda en sia proprietad e las ragischs che penetreschan en ses terren, sche quella roma u sche questas ragischs fan donn a sia proprietad e na vegnan betg allontanadas entaifer in termin adequat suenter sia reclamaziun. Sch’in proprietari d’in bain immobigliar tolerescha che roma sa stendia sur ses terren cultivà u surbajegià, ha el il dretg dals fritgs che creschan vi da questa roma. Questas prescripziuns na vegnan betg applitgadas per guauds che sa cunfinan.